
«Бейіні бойынша әдістемелерді білу, мектепке дейінгі педагогика және
психология» бойынша педагогтердің білімін бағалауға арналған 
тест спецификациясы
(2026 жылдан бастап қолдану үшін)

	Мақсаты: Қазақстан Республикасындағы мектепке дейінгі тәрбие мен оқытудың мазмұнына, ұйымдастырылуына және нәтижелеріне қойылатын негізгі талаптарды айқындайтын нормативтік құжаттарға сәйкес мектепке дейінгі ұйымдар мен мектептердің (лицейлердің, гимназиялардың) мектепалды сыныптары (бұдан әрі – мектепалды сыныптары) педагогтерінің кәсіби құзыреттілік деңгейін бағалау.
Міндеттері: білімнің негізгі салаларын қамтитын тапсырмаларды тұжырымдау, соның ішінде:
- мектепке дейінгі тәрбие мен оқыту мәселелері бойынша нормативтік құқықтық актілер (Мектепке дейінгі тәрбие мен оқытудың Мемлекеттік жалпыға міндетті стандарты, үлгілік оқу жоспарлары, үлгілік оқу бағдарламасы және т.б.);
- тіл дамыту әдістері, математика негіздері, дене тәрбиесі және т.б.;
- балалардың психологиялық дамуының негіздері. 
Біліктілік талаптарына сәйкес педагогтердің кәсіби құзыреттілік деңгейін анықтау.
Тест мазмұны: Оқу бағдарламасына сәйкес «Бейіні бойынша әдістемелерді білу, мектепке дейінгі педагогика және психология» деңгейі бойынша оқу материалдарын қамтиды.
	№
	Тақырып
	№
	Тақырыпша
	Құзыреттілік

	01
	Мектепке дейінгі тәрбие мен оқыту 
	01
	Мектепке дейінгі ұйымдар мен мектепалды сынып педагогтерінің құзыреттері: кәсіби және жеке
	Мектепке дейінгі ұйымдар мен мектепалды сынып педагогтері кәсіби және жеке құзыреттерге ие:
· мектепке дейінгі тәрбие мен оқытудың әдістемелері туралы білімдері бар;
· тәрбиелеу-білім беру процесінде әдістемені жүзеге асырады;
· мектеп жасына дейінгі балалардың жас және жеке ерекшеліктерін түсінеді;
· ұйымдастырылған іс-әрекетті өткізеді;
· баланың даму деңгейін бақылайды, бақылау, диагностика және мониторинг жүргізеді;
· нәтижелерді талдап, тәрбиелеу-білім беру процесін реттейді.

	
	
	02
	Ерте жастағы балалардың негізгі даму ерекшеліктері (1 жастан 2 жасқа дейін)
	· балалардың дамуының (физикалық, тілдік, эмоционалдық, әлеуметтік) жас ерекшелік нормаларын біледі;
· ерте жастағы баланың мінез-құлық ерекшеліктері мен қажеттіліктерін түсінеді; 
· жас ерекшеліктеріне сәйкес әдістер мен тәсілдерді қолданады (ойындар, күн тәртібі, күтім, оқыту);
· жеке даму қарқынын талдайды, олқылықтарды немесе жетістіктерді анықтайды;
· сенсорлық, сөйлеуді және қимыл-қозғалысты дамытуды біріктіретін даму ортасы мен ұйымдастырылған іс-әрекетті жоспарлайды;
· жас нормаларына сәйкес баланың дамуын бағалайды және тәсілдерді түзетеді.
Кіші жастағы балалардың физикалық дамуы, балалардың денсаулығын нығайтуға жағдай жасау, денесін шынықтыру, негізгі қимылдарын дамыту.
Әлеуметтік тәжірибедегі коммуникативтік дағдыларды (тіл дамыту мен көркем әдебиетті дамыту) ұйымдастырылған іс-әрекет барысында ойын түрінде дамыту. 
Сенсорлық үлгілермен (сенсорика) таныстыру арқылы ерте жастағы балалардың танымдық және зияткерлік дағдыларын дамыту.
Балалардың зерттеушілік қабілеттерін сурет салу, модельдеу, музыка арқылы дамыту.
Балалардың әлеуметтік және эмоционалдық дағдыларын қалыптастыру: қоршаған ортадағы заттар мен табиғат құбылыстары туралы алғашқы түсініктерін дамыту; тірі ағзаларды бақылау.
Дамытушы ортаны жобалау, ойын арқылы баланы өз-өзіне қызмет көрсетуге, адамгершілік құндылықтарға баулу, мінез-құлық дағдыларын және құрдастарымен бастапқы өзара әрекеттесу тәжірибесін дамыту.

	
	
	03
	Мектеп жасына дейінгі балалардың физикалық дамуы
	· балалардың дене дамуының негіздерін, дене белсенділігінің түрлерін және күн тәртібін біледі;
· дене дамуының бала денсаулығы мен жалпы дамуы үшін маңызын түсінеді;
· дене тәрбиесі бойынша ұйымдастырылған іс-әрекетті, қимылдық ойындарды, спорттық мерекелерді жүргізе алады;
· балалардың дене белсенділігі мен қимыл-қозғалыс дайындығына талдау жасай алады;
· мектеп жасына дейінгі балалардың дене дамуы мен тәрбиесінің тиімділігін бағалайды.
Балалардың өз денсаулығына саналы көзқарасын, салауатты өмір салтының негіздерін және қауіпсіз өмір сүру дағдыларын түсінуі:
Ұйымдастырылған іс-әрекет арқылы балалардың дене тәрбиесін жүзеге асыру, негізгі қимыл түрлерін, қимыл тәжірибесін меңгерту;
Мәдени-гигиеналық дағдыларды, дене белсенділігін, күн тәртібіне сәйкес дербес белсенді әрекеттерді қалыптастыру.
Дене шынықтыру-сауықтыру шараларын ұйымдастыру, спорттық жаттығулар мен спорттық ойын элементтерін қолдану.
Балалардың денсаулық жағдайын ескере отырып, шынықтыру шараларын жүргізу.

	
	
	04
	Мектеп жасына дейінгі балалардың зияткерлік және танымдық белсенділігі
	· мектеп жасына дейінгі балалардың танымдық даму ерекшеліктерін біледі;
· ақыл-ой дамуына ықпал ететін әдістер мен тәсілдерді түсінеді;
· дамытушы тапсырмаларды, ойындарды, тәжірибелерді, әңгімелерді қолдана алады;
· балалардың зияткерлік даму деңгейі мен жеке ерекшеліктеріне талдау жасайды;
· дамытушы ортаны құрады, оқыту әдістерін ұштастыра қолданады;
· танымдық іс-әрекеттің тиімділігін бағалайды, балалардың даму динамикасын бақылап отырады.
Баланың зияткерлік дамуына, танымдық белсенділігіне, қызығушылығына, ойлау қабілетіне, зейініне, есте сақтау және сөйлеу дағдыларына жағдай жасау.
Ойын түрінде ұйымдастырылған іс-әрекет арқылы балалардың танымдық дағдыларын қалыптастыру.
Қоршаған әлеммен өзара әрекеттесу үшін танымдық және зерттеу іс-әрекеттерін дамыту.
Қоршаған әлеммен таныстыру барысында тірі және өлі табиғат нысандары мен заттарын бақылау, материалдармен тәжірибе жасау, кітаптар мен суреттерді қарау, әңгімелесу, қарым-қатынас орнату және ойын іс-әрекетін ұйымдастыру.
Математика негіздерін ұйымдастырылған іс-әрекет барысында дидактикалық ойындар, танымдық мазмұндағы әңгімелер және дербес әрекет арқылы жобалау: заттардың саны, пішіні, көлемі, кеңістікте орналасуы және қоршаған ортадағы құбылыстар, математикалық ұғымдар туралы түсініктерін қалыптастыру.
Балалардың жеке ерекшеліктерін ескере отырып, мектеп жасына дейінгі балалардың сенсорлық дамуын қамтамасыз ету: түспен, пішінмен, көлеммен таныстыру, қолдың ұсақ және ірі моторикасын дамыту.

	
	
	05
	Мектеп жасына дейінгі балалардың еңбек іс-әрекеті
	· еңбек іс-әрекетінің мақсаттары мен міндеттерін, балалардың жас ерекшеліктерін, балалар еңбегінің түрлерін біледі;
· баланың жеке басын дамыту және жауапкершілігін қалыптастырудағы еңбектің маңызын түсінеді;
· еңбек іс-әрекетін ұйымдастырады: тапсырмаларды орындау, ойыншықтарды жинау, өсімдіктерге күтім жасау, қол еңбегін және кезекшілік жұмыстарды жүргізу;
· балалардың еңбекке қарым-қатынасын талдайды, еңбек дағдылары мен іскерліктерінің қалыптасу деңгейін анықтайды;
· балаларды еңбекке тарту мақсатында ойын түріндегі тапсырмаларды әзірлейді;
· еңбек белсенділігінің нәтижелерін бағалайды, әрі қарай жоспарлау үшін қорытынды жасайды. Балалардың бойында еңбекке жағымды қарым-қатынасты қалыптастыру, еңбек дағдылары мен іскерліктерін дамыту, еңбекқорлықты, жауапкершілікті, дербестік пен еңбек адамдарына құрметті тәрбиелеу. Балалардың ересектердің еңбегіне қызығушылығын арттыру, еңбек түрлерін тануға және атауға үйрету. Еңбек тәсілдерін көрсету және ересекпен бірлескен іс-әрекет арқылы үйрету. Балалардың ересектердің еңбегін бақылауы. Балалардың еңбек іс-әрекетін түрлі (ойын, көркем-шығармашылық) іс-әрекет түрлерімен кіріктіру.
Балалар еңбегінің түрлері: өз-өзіне қызмет көрсету, шаруашылық-тұрмыстық еңбек, табиғаттағы еңбек, көркем еңбек. Отбасындағы және мектепке дейінгі ұйымдар мен мектепалды сыныптардағы тәрбиелеу тәсілдерінің бірізділігі.
Ата-аналарды бірлескен еңбек іс-әрекетін ұйымдастыруға тарту.

	
	
	06
	Балалардың шығармашылық дағдыларын қалыптастыру және зерттеу іс-әрекетін дамыту
	· өнер түрлерін, эстетикалық тәрбиелеу әдістерін, мектеп жасына дейінгі балалардың жас ерекшеліктерін біледі;
· эстетиканың баланың жеке тұлғасын дамытудағы маңызын түсінеді;
· бейнелеу өнері, музыка, драматизация ойындары және басқа да ұйымдастырылған іс-әрекеттерді жүргізе алады;
· баланың жеке қабылдауы мен ортадағы эстетикалық деңгейге талдау жасайды;
· балалардың эстетикалық даму деңгейін бағалайды.
Балаларда эстетикалық қабылдауды, көркемдік талғамды, қоршаған орта мен өнердегі сұлулыққа ұмтылысты қалыптастыру.
Балалардың дербес, практикалық іс-әрекетін, шығармашылық іс-әрекет (бейнелеу өнері, сәндік-қолданбалы өнер, музыка, ән айту, қарапайым аспаптарда ойнау, сурет салу, мүсіндеу, жапсыру, құрастыру) қызығушылығын дамыту.
Қазақтың ұлттық өнерімен таныстыру.

	
	
	07
	Мектеп жасына дейінгі балалардың әлеуметтік және эмоционалды дамуы
	· балалар психологиясының негіздерін, моральдық және этикалық нормаларды біледі;
· балалардың әлеуметтік-эмоционалдық дамуының ерекшеліктерін түсінеді;
· балалардың әлеуметтік-эмоционалдық дамуына ықпал ететін әдістер мен тәсілдерді қолданады;
· балалардың мінез-құлқына талдау жасайды, теріс әрекеттердің себептерін анықтайды;
· мектеп жсына дейінгі балалардың әлеуметтік-эмоционалды дамуының тиімділігін бағалайды.
Мектеп жасына дейінгі балалардың әлеуметтік мінез-құлық негіздерін, құндылықтарын қалыптастыру, басқаларға деген адамгершілік қатынасты дамыту, «ізгі», «әділеттілік», «достық», «жауапкершілік» ұғымдарын түсіну. Балалардың бойында Отанға деген сүйіспеншілік сезімін тәрбиелеу, астананы, Қазақстан Республикасының мемлекеттік рәміздерін білу. Жақын адамдардың сезімдеріне эмоционалды жауап беруге тәрбиелеу (эмпатия, қамқорлық). Ата-анаға құрметпен қарау біліктері мен дағдыларын дамыту. Бірлескен іс-әрекеттегі және эмоционалды қарым-қатынастағы отбасының рөлі.

	
	
	08
	Коммуникативтік дағдыларды дамыту
	· мектеп жасына дейінгі балалардың қарым-қатынас дағдыларын дамытудың негізгі әдістері мен тәсілдерін біледі;
· баланың табысты әлеуметтенуі үшін коммуникативті дағдылардың маңыздылығын түсіндіреді;
· сөйлеу мен қарым-қатынасты дамытуға ықпал ететін әдістер мен технологияларды қолданады;
· балалардың арасындағы коммуникативтік ойындарда, өзара әрекеттесу жағдайларын ұйымдастырады;
· коммуникативтік тапсырмаларды іс-әрекет түрлеріне (ойын, еңбек) біріктіреді;
· коммуникативтік ортаны жақсарту бойынша ата-аналарға арналған ұсынымдарды әзірлейді.
Баланың қоғамдағы сөйлеу және қарым-қатынас жасау қабілетін, коммуникативтік дағдыларын қалыптастыру. Балалардың түрлі іс-әрекетінде (ойын, шығармашылық, еңбек) өзара қарым-қатынас орнатуын дамыту. Сұхбаттасушы тұлғамен диалог, байланыс және жеке қатынас орната білуді қалыптастыру. Тыңдай білу, диалог жүргізу, монолог құру дағдыларын дамыту. Сұрақ қою белсенділігін ынталандыру. Қазақ халқының ауыз әдебиетінің үлгілерімен, ұлттық дәстүрлерімен және мәдениетімен таныстыру. Көркем әдеби тілде ойды анық әрі әсерлі жеткізу қабілетін жетілдіру.

	
	
	09
	Баланы мектепке дайындау
	· мектепке әлеуметтік дайындаудың талаптарын біледі: танымдық, сөйлеу, тұлғалық;
· мектепке дейінгі тәрбие мен оқытудан мектептегі оқуға өту кезеңінің ерекшеліктерін түсінеді;
· оқыту әдістерін қолданады: ойлау, есте сақтау, сөйлеу, ұсақ моториканы дамытуға арналған жаттығулар;
· баланың танымдық- зияткерлік, мінез-құлық, эмоционалдық, әлеуметтік негізгі бағыттар бойынша дайындық деңгейін талдайды;
· мектепке оқуға дайындауға арналған жеке және топтық жұмыстардың түрлерін әзірлейді;
· балаларды мектепке дайындаудың тиімділігін бағалайды.
Баланың мектепке физикалық, әлеуметтік-психологиялық, зияткерлік және арнайы дайындығын қалыптастыру. Балалардың мектепке сәтті бейімделуін қамтамасыз ететін біліктер мен дағдыларды дамыту. Оқуға мотивацияны, табандылықты, жауапкершілікті қалыптастыру. Сөйлеу, байланыстырып сөйлеу дағдыларын дамыту. Сауат ашу және жазу негіздеріне үйрету. «Сөйлем», «сөз», «дыбыс» терминдері туралы негізгі түсінігі бар, сөздерді буынға бөле алады. Математика негіздерін меңгерген: санау, геометриялық пішіндер, кеңістіктік қатынастар туралы түсінігі қалыптасқан.

	
	
	10
	Мектепке дейінгі ұйымның, мектепалды сыныптың және отбасының өзара әрекеттесуі
	· отбасымен серіктестік өзара әрекеттесудің қағидаттарын, нормативтік құжаттарды және ынтымақтастықтың түрлерін біледі;
· отбасының бала дамуы мен тәрбиесіндегі рөлін және тәрбиелік ықпалдардың үйлесімділігінің маңызын түсінеді;
· өзара әрекеттесу түрлерін: кеңес беруді, ата-аналар жиналысын, әңгімелесуді, бірлескен іс-шараларды ұйымдастырады;
· ата-аналардың белсенділігіне талдау жасайды, өзара әрекеттесудегі қиындықтардың себептерін анықтайды;
· отбасылармен жеке жұмыс тәсілдерін әзірлейді, өзара байланыстағы қиындықтарды анықтайды;
· өзара әрекеттесудің тиімділігін, ата-аналармен сенім мен ынтымақтастық деңгейін бағалайды.
Отбасымен ынтымақтастық орнату, балабақша мен мектепалды сыныптардың тәрбиелеу және оқыту жұмысын отбасымен біріктіру, өзара түсіністік атмосферасын құру. Тәрбиешілер мен ата-аналар, балалар арасындағы жағымды қарым-қатынасты қолдау, өзара құрмет пен сенімге негізделген байланыстар орнату. Ата-аналарға және балаларға кеңес беру, консультациялық пункттердің жұмысын кеңейту. Педагогтердің ата-аналармен ынтымақтастық орнату тәжірибесін білуі. Ата-аналармен сенімді әрі құрметке негізделген қарым-қатынастарды дамыту.

	
	
	11
	Мектепке дейінгі ұйымда дамытушы ортаны ұйымдастыру
	· дамытушы ортаны ұйымдастыру талаптарын, қолжетімділік, қауіпсіздік және вариативтік қағидаттарын біледі;
· дамытушы ортаның баланың танымдық, әлеуметтік, эмоциялық және физикалық дамуы үшін маңызын түсінеді;
· балалардың жасы, қызығушылықтары мен қажеттіліктерін ескере отырып, материалдар мен жабдықтарды дұрыс іріктеп, орналастыра алады;
· баланың дербес және бірлескен іс-әрекетін ынталандыратын икемді, бай, түрлендіруге болатын ортаны құрастырады.
Баланың психикалық саулығы мен жан-жақты дамуын қамтамасыз етуге бағытталған мақсаттарға сай жабдықтар мен материалдарды пайдалану арқылы дамытушы ортаны ұйымдастыру.
Мұндай орта баланың өзіндік білім алу қабілетін дамытуға оң әсер етеді, баланың бастамашылдығын қолдап, күн тәртібі барысында өзінің идеяларын жүзеге асыруына, ойыншықтар мен материалдарға еркін қол жеткізуіне және қалаған іс-әрекетін таңдауына мүмкіндік береді.

	02
	Балалардың психологиялық дамуының негіздері
	12
	Мектеп жасына дейінгі балалардың ойын іс-әрекеті
	· ойын түрлерінің жіктемесін біледі (сюжетті-рөлдік, дидактикалық, қимылды, театрландырылған және т.б.);
· ойынның сөйлеуді, ойлауды және әлеуметтенуді дамытуға қалай ықпал ететінін түсінеді;
· тәрбие мен оқытудың мақсаттарына сәйкес ойындарды іріктей алады;
· балалардың жеке ерекшеліктерін ескере отырып, ойындарды бейімдейді;
· балалардың ойынға қатысуын және өзара әрекеттесуін талдай алады;
· түрлі іс-әрекет элементтерін ойынға кіріктіреді (музыка, сурет салу, театр);
· балаларға кері байланыс беріп, олардың бастамаларын қолдайды;
· ойын жобаларын, сценарийлерін әзірлейді.
Мектеп жасына дейінгі балалар үшін ойынның жетекші іс-әрекет түрі ретіндегі рөлін түсіну. Қиялды, рөлдік өзара әрекеттесуді, сөйлеу белсенділігін ынталандыру. Балалардың күнделікті іс-әрекетін ойын арқылы ұйымдастыру: қоршаған ортамен танысуды дидактикалық, қимыл-қозғалыс, музыкалық, театрландырылған, сюжетті-рөлдік, драмалық және басқа да ойындар арқылы жүзеге асыру.
Ұйымдастырылған іс-әрекетке ойын әдістерін енгізу. Топ бөлмелерінде ойын аймақтарын құру. Балаларды әртүрлі, белсенді ойындарға қатысуға ынталандыру, ойынды ұйымдастыруға қажетті құралдарды дайындау немесе балалардың қиялын оятуға мүмкіндік беру. Баланың дамуы мен қиялына ықпал ететін ойыншықтар мен материалдарды іріктеу. Еркін ойын ұйымдастыру.

	Мектеп жасына дейінгі балалардың психикалық процестерінің даму ерекшеліктері
	Педагогтің мектеп жасына дейінгі балалардың қабылдау, зейін, есте сақтау, ойлау, елестету, психикалық процестерінің даму ерекшеліктерін білуі.

	Мектеп жасына дейінгі балаларда зейін, эмоциялар мен сезімдер, ерік-жігер психикалық процестерінің даму ерекшеліктері
	Педагогтің мектеп жасына дейінгі балалардың зейінінің, эмоциясының, сезімінің, ерік-жігерінің даму ерекшеліктерін білуі.

	Мектепке дейінгі тәрбие мен оқытудың әдістемесі
	15
	Мектеп жасына дейінгі балалардың сөздік қорын, дұрыс грамматикалық сөйлеуін, тілдің дыбыстық мәдениетін қалыптастыру. Сауат ашу әдістемесі
	Балалардың тілін дамыту кезеңдерін біледі;
· сөздік қорды байытудың және грамматикалық тұрғыдан дұрыс сөйлеудің маңызын түсіндіре алады;
· әрбір жас кезеңінде сөйлеудің қалыптасу ерекшеліктерін түсінеді;
· балалардың тілінің дамуына: сөздік қорына, грамматикалық құрылымына, дыбыстық жағына талдау жасайды;
· тіл дамыту мен сауат ашуға дайындық арасындағы өзара байланысты түсінеді;
· тиімді әдістерді қолдана отырып, тіл дамыту және сауат ашу бойынша ұйымдастырылған іс-әрекетті жүргізеді;
· сөйлеу құрылымын дамытуға арналған ойындарды, тапсырмаларды және жаттығуларды әзірлейді;
· балалардың тілінің даму деңгейін (бақылау, диагностика және жаттығулар арқылы) бағалайды.
Жақын орта туралы білімдерін тереңдету негізінде балалардың сөздік қорын дамыту: тұрмыстық және балаға жақын ортадағы заттардың қолданылуын, сөйлеу тілінде заттардың атауларын, олардың бөліктерін, бөлшектерін, материалдарды, материалдардың көрінетін және кейбір жасырын қасиеттерін пайдалану. Сөз тіркестерін, зат есімдерді жекеше және көпше, келер және өткен шақтағы етістіктердің мағыналарын түсіне білуге ​​үйрету. Әр сөздің мағынасы бар екендігі туралы түсініктерін дамыту, сөз мағынасына қызығушылықты ояту. Сөздерге дыбыстық талдау: сөздегі дауысты және дауыссыз дыбыстардың орын тәртібін анықтау. Буын туралы түсініктерін қалыптастыру, сөздерді буынға бөлу. Буыннан сөз құрауға үйрету (ауызша).
Сөйлем туралы бастапқы түсініктерін қалыптастыру (грамматикалық анықтамасыз), сөйлемнің сөзден тұратынын ұғындыру. Сөйлемге ауызша талдау жасау: жай сөйлемдерді сөздерге бөлу. Берілген сөзге сөйлем құрау біліктері мен дағдыларын дамыту. Қолды жазуға дайындау.

	Мектеп жасына дейінгі балалардың байланыстырып сөйлеуін дамыту және көркем әдебиетпен таныстыру әдістері
	· байланыстырып сөйлеуді қалыптастырудың әдістері мен тәсілдерін біледі (сурет бойынша әңгіме айту, қайта әңгімелеу, әңгіме құрастыру және т.б.);
· балалардың жасын, қызығушылықтарын және даму деңгейін ескере отырып, көркем шығармаларды таңдауды біледі;
· мәтінмен танысу үшін әртүрлі әдістерді қолданады: дауыстап оқу, сахналау, иллюстрация, талқылау;
· әдеби шығармаларды пайдалана отырып сөйлеуді дамыту мақсатында ұйымдастырылған іс-әрекетті жүргізеді;
· қайталау, қиялын дамыту, өз бетінше әңгімелеу жұмыстарын ұйымдастырады;
· кітап бұрышын ұйымдастырады, шағын кітапханалар жасайды, АКТ құралдарын (мультимедиа, электронды кітаптар) пайдаланады.
Балалардың көркем сөзге, кітапқа қызығушылығын арттыру, ертегілерді, әңгімелер мен өлеңдерді тыңдау қабілетін түрлі іс-әрекет барысында дамыту.
Тыңдалған шығарманың мазмұнын өз сөзімен айтып беру, тақпақтар мен өлеңдерді жатқа айтуға үйрету, өлең мәтінін есте сақтауда түрлі интонацияларды, кідірістерді, логикалық екпіндерді дұрыс қолдану.
Шығарманың мазмұнын дұрыс қабылдау, кейіпкерлерге жанашырлық таныту сезімін тәрбиелеу.

	
	
	17
	Мектеп жасына дейінгі балалардың көлем, сан, геометриялық пішіндер туралы түсініктерін қалыптастыру әдістері
	· математикалық түсініктерді қалыптастырудағы жас ерекшеліктерін біледі;
· балаларға заттардың қасиеттерін (ұзындығы, ені, пішіні, саны, т.б.) түсіндіреді;
· санды, санауды, өлшеуді және кеңістікті бағдарлауды оқытудың әдістері мен тәсілдерін қолданады;
· қарапайым математикалық түсініктерді қалыптастыру бойынша ұйымдастырылған іс-әрекетті жүргізеді;
· түсініктерді меңгеру үшін ойындарды, дидактикалық материалдарды, практикалық әрекеттерді пайдаланады (пішіндерді орналастыру, заттарды өлшеу, қозғалыста санау);
· бақылау, диагностика, жауаптар мен әрекеттерді талдау арқылы балалардың математикалық түсініктерін меңгеру деңгейін бағалайды.
Мектеп жасына дейінгі балалардың қарапайым танымдық және зерттеушілік іс-әрекетінің негізгі біліктері мен дағдыларын дамыту.
Жиын, сан, геометриялық пішіндер туралы түсініктерді қалыптастыру күнделікті  ұйымдастырылады:
дидактикалық ойындар, танымдық әңгімелер, бейнелеу және құрастыру іс-әрекеттері, тәжірибе жүргізу, математикалық мазмұндағы театрландырылған ойындар, әңгімелер, еркін ойын және дербес іс-әрекеттер арқылы жүзеге асырылады.

	Мектеп жасына дейінгі балалардың уақыты және кеңістікті бағдарлау туралы түсініктерін қалыптастыру әдістері
	Қарапайым математикалық түсініктерді қалыптастыру; бақылау және ойын арқылы қоршаған ортадағы заттарды мен құбылыстардың санын, пішінін, көлемін, кеңістікте орналасуын ажырата білуге ​​үйрету

	
	
	19
	Мектеп жасына дейінгі балаларды қоршаған әлеммен таныстыру әдістері
	· балаларды қоршаған әлеммен таныстыру әдістерін, формалары мен тәсілдерін (бақылау, экскурсия, эксперимент, сұхбат, әңгімелесу), балалардың танымдық дамуының жас ерекшеліктерін біледі;
· баланың ойлауын, сөйлеуін, қоршаған ортаны тануын дамыту үшін қоршаған әлеммен танысудың маңыздылығын түсінеді;
· тақырыптық ұйымдастырылған іс-әрекет, ойындар, бақылаулар, экскурсиялар мен эксперименттер жүргізеді;
· заттар мен құбылыстарды көрнекі түрде зерделеу үшін АКТ-ны, иллюстрациялық материалдарды, модельдер мен макеттерді пайдаланады;
· шағын жобаларды, зерттеу тапсырмаларын және ойын жағдаяттарын әзірлейді;
· танымдық іс-әрекет нәтижелері бойынша балалармен және ата-аналармен кері байланыс жасайды.
Мектеп жасына дейінгі балаларды қоршаған әлеммен таныстыру, нысандар мен заттарды (тірі және жансыз табиғат) бақылау, күнделікті зерттеу жұмыстарын ұйымдастыру, әртүрлі материалдармен тәжірибе жасау.

	
	
	20
	Мектеп жасына дейінгі балаларды сурет салу мен мүсіндеуге үйрету әдістемесі
	· оқыту әдістері мен тәсілдерін біледі (ойы бойынша сурет салу, үлгі бойынша, натурадан мүсіндеу, мүсіндеу ойыны және т.б.);
· балаларға заттарды бейнелеу әдістерін, ең қарапайым композициялық техниканы, мүсіндеу және сурет салу ережелерін түсіндіреді;
· балаларға материалдармен жұмыс істеу жолдарын көрсетеді, қадамдық орындау алгоритмдерін түсіндіреді;
· балалардың шығармашылық жұмыстарын олардың даму деңгейі, даралығы және орындау техникасы тұрғысынан талдайды;
· түрлі әдіс-тәсілдерді (гуашь, акварель, ермексаз, тұзды қамыр, жіптер және т.б.) қолдана отырып, сурет салу және мүсіндеу бойынша ұйымдастырылған іс-әрекеттерді жүргізеді;
· шығармашылық тапсырмаларды, кіріктірілген ұйымдастырылған іс-әрекеттерді (мысалы, ертегі бойынша сурет салу, алған әсерлері бойынша мүсіндеу) дамытады;
· іс-әрекеттің нәтижесін орындау техникасы бойынша ғана емес, сонымен қатар баланың шығармашылық өзін-өзі жүзеге асыру деңгейі бойынша да бағалайды; 
· ұйымдастырылған іс-әрекеттерге өзіндік талдау жүргізеді. 
Көлденең және тік сызықтарды салу, оларды кесіп өту, әртүрлі пішіндегі заттарды (көкөністер мен жемістер, ыдыс-аяқтар, ойыншықтар, жануарлар) бейнелеу, бірнеше көлденең және тік сызықтардан тұратын заттарды бейнелеу біліктері мен дағдыларын дамыту. Ермексаз және саз балшықпен мүсіндеуге қызығушылықтарын арттыру. Көкөністер мен жемістерді, ыдыстарды, ойыншықтарды, азық-түлік өнімдерін мүсіндеу, кесектерді алақанның арасына, жазықтықта жырту, бұрау, тарту, домалату және мыжу тәсілдерін қолдану біліктері  мен дағдыларын дамыту. Сурет салу мен мүсіндеу барысында ұқыптылық пен қауіпсіз мінез-құлықты қалыптастыру.

	Мектеп жасына дейінгі балаларды құрастыру мен жапсырудың өнімді іс-әрекетіне үйрету әдістемесі
	· өнімді іс-әрекетті ұйымдастырудың негізгі кезеңдерін және қауіпсіздік ережелерін біледі;
· дербестікті, қозғалыстарды үйлестіруді және кеңістіктік ойлауды дамыту үшін өнімді іс-әрекеттің маңыздылығын түсінеді;
· балаларға тапсырманы орындау алгоритмін, бөлшектерді қосу принциптерін, кесу, майыстыру, желімдеу және жапсыру тәсілдерін түсіндіреді;
· әртүрлі формаларда қолдану және жобалау бойынша ұйымдастырылған іс-әрекетті жүргізеді (үлгі бойынша, жобаға негізделген, ұжымдық жұмыс);
· жапсыру, құрастыру және басқа да іс-әрекет түрлерін (сурет салу, мүсіндеу, ойнау) үйлестіре отырып, біріктірілген ұйымдастырылған іс-әрекеттерді дамытады;
· балалардың шығармашылығының нәтижелерін тек нәтиже емес, процес тұрғысынан бағалайды;
· балалардың жас және жеке ерекшеліктерін ескере отырып, қолданылатын әдістердің тиімділігіне талдау жасайды. 
Балалардың дизайнға деген қызығушылығын, қиялын және стратегиялық ойлауын дамыту.
Құрылыстағы іскерліктер мен дағдыларды қалыптастыру, негізгі құрылыс бөлшектерін: текшелерді, кірпіштерді, цилиндрлерді, үшбұрышты призмаларды ажыратуға, атауға және қолдануға үйрету, бұрын меңгерген дағдыларды пайдалана отырып, жаңа құрылыстар тұрғызу: тас қалау, бекіту қондырмалары.
Балалардың жапсыруға деген қызығушылығын арттыру. Әртүрлі пішіндегі, өлшемдегі, түстегі дайындалған бөлшектерді қағаз бетіне алдын ала, белгілі бір ретпен орналастырып, бала ойлап тапқан немесе педагог тағайындаған нысанды жасап, содан кейін алынған кескінді қағазға жапсыру қабілетін дамыту.
Жапсыру, құрастыру барысында қауіпсіздік техникасын сақтауға үйрету.

	04

	Мемлекеттік 
жалпыға міндетті стандарт бойынша мектепке дейінгі тәрбие мен оқытудың мазмұнына қойылатын талаптар
	22
	Терминдер және олардың анықтамалары
	Мектепке дейінгі тәрбие мен оқытудың мемлекеттік жалпыға міндетті стандартының негізгі терминдері мен анықтамаларын білу.

	Мектепке дейінгі тәрбие мен оқытудың мемлекеттік жалпыға міндетті стандарты Қазақстан Республикасы
Оқу-ағарту министрінің
2022 жылғы            3 тамыздағы
№ 348 бұйрығы)
	Мектепке дейінгі тәрбие мен оқытудың мемлекеттік жалпыға міндетті стандартының мазмұнын түсіну.

	Мектепке дейінгі ұйымдар мен мектепалды сыныптар оқу-тәрбиелеу-білім беру процесінде басшылыққа алатын нормативтік құқықтық актілер «Білім туралы» Қазақстан Республикасының Заңы, Мектепке дейінгі тәрбие мен оқытудың мемлекеттік жалпыға міндетті стандарты Қазақстан Республикасы
Оқу-ағарту министрінің
2022 жылғы             3 тамыздағы
№ 348 бұйрығы 
	Мектепке дейінгі тәрбие мен оқыту жүйесін реттейтін нормативтік құқықтық актілерге сәйкес тәрбиелеу-білім беру процесін жүзеге асыру.
Тәрбиелеу-білім беру процесі барысында әрбір баланың қызығушылықтары, жеке ерекшеліктері мен қажеттіліктері ескеріле отырып, оның әлеуетін жан-жақты дамыту мен ашуға бағытталған біртұтас даму қамтамасыз етіледі. Бұл үдеріс жалпыадамзаттық және ұлттық құндылықтарға негізделеді.

	Жоғары және жоғары оқу орнынан кейінгі білім беру ұйымдарын қоспағанда, тиісті типтердегі және түрлердегі білім беру ұйымдары қызметінің үлгілік қағидалары (Қазақстан Республикасы оқу-ағарту министрінің 2022 жылғы          31 тамыздағы №385 бұйрығы)
	Мектепке дейінгі ұйымдар қызметінің үлгілік қағидаларының жалпы ережелерін және мектепке дейінгі ұйымдар қызметінің тәртібін білу.



	05
	Мектепке дейінгі тәрбие мен оқытудың үлгілік оқу жоспарлары бойынша тәрбиеленушілердің апталық жүктемесінің көлеміне қойылатын талаптар
	26
	Мектепке дейінгі ұйымдағы мектепалды топқа, мектептегі (лицейдегі, гимназиядағы) сыныпқа арналған мектепке дейінгі тәрбие мен оқытудың үлгілік оқу жоспары (5 ​​жастағы балалар)  (Мектепке дейінгі тәрбие мен оқытудың үлгілік оқу жоспарлары. Қазақстан Республикасы Білім және ғылым министрінің 2012 жылғы                   20 желтоқсандағы №557 бұйрығы)
	Апталық жүктемесінің көлемін анықтау, тәрбиеленушілердің әр түрлі іс-әрекеттерін ойын түрінде ұйымдастыру (ойын, қимыл-қозғалыс, танымдық, шығармашылық, зерттеушілік, еңбек, өз бетінше) мектепке дейінгі тәрбие мен оқытудың үлгілік оқу жоспарларына сәйкес мектепке дейінгі ұйымға қойылатын талаптар негізінде жүзеге асырылады.

	06
	Мектепке дейінгі тәрбие мен оқытудың мазмұны
	27
	Ерте жас тобы балаларының         (1 жастағы балалар) біліктері мен дағдыларын қалыптастырудағы мақсаты, міндеттері, мазмұны және күтілетін нәтижелері. (Мектепке дейінгі тәрбие мен оқытудың үлгілік оқу бағдарламасы Қазақстан Республикасы
Білім және ғылым министрінің
міндетін атқарушының
2016 жылғы           12 тамыздағы
№ 499 бұйрығы)
	Мектепке дейінгі тәрбие мен оқытудың үлгілік оқу бағдарламасының мақсаттары, міндеттері, мазмұны мен күтілетін нәтижелерін анықтау ерте жас тобындағы балалар (1 жастағы балалар) игеретін біліктер мен дағдыларды балалардың жеке ерекшеліктерін ескере отырып, ойын түрінде ұйымдастырылған іс-әрекеті арқылы жүзеге асырылады.

	Кіші топ балаларының         (2 жастағы балалар) біліктері мен дағдыларын қалыптастырудағы мақсаты, міндеттері, мазмұны және күтілетін нәтижелері. (Мектепке дейінгі тәрбие мен оқытудың үлгілік оқу бағдарламасы Қазақстан Республикасы
Білім және ғылым министрінің
міндетін атқарушының
2016 жылғы           12 тамыздағы
№499 бұйрығы) 
	Мектепке дейінгі тәрбие мен оқытудың үлгілік оқу бағдарламасының мақсаты, міндеттері, мазмұны және күтілетін нәтижелерін анықтау кіші топ балалары (2 жастағы балалар) игеретін біліктер мен дағдыларды балалардың жеке ерекшеліктерін ескере отырып, ойын түрінде ұйымдастыру арқылы жүзеге асырылады.

	Ортаңғы топ балаларының         (3 жастағы балалар) біліктері мен дағдыларын қалыптастырудағы мақсаты, міндеттері, мазмұны және күтілетін нәтижелері. (Мектепке дейінгі тәрбие мен оқытудың үлгілік оқу бағдарламасы Қазақстан Республикасы
Білім және ғылым министрінің
міндетін атқарушының
2016 жылғы           12 тамыздағы
№499 бұйрығы) 
	Мектепке дейінгі тәрбие мен оқытудың үлгілік оқу бағдарламасының мақсаты, міндеттері, мазмұны және күтілетін нәтижелерін анықтау ортаңғы топ балалары (3 жастағы балалар) игеретін біліктер мен дағдыларды балалардың жеке ерекшеліктерін ескере отырып, ойын түрінде ұйымдастырылған іс-әрекеттері арқылы жүзеге асырылады.

	Ересек топ балаларының        (4 жастағы балалар) біліктері мен дағдыларын қалыптастырудағы мақсаты, міндеттері, мазмұны және күтілетін нәтижелері. (Мектепке дейінгі тәрбие мен оқытудың үлгілік оқу бағдарламасы Қазақстан Республикасы
Білім және ғылым министрінің
міндетін атқарушының
2016 жылғы          12 тамыздағы
№499 бұйрығы) 
	Мектепке дейінгі тәрбие мен оқытудың үлгілік оқу бағдарламасының мақсаты, міндеттері, мазмұны және күтілетін нәтижелерін анықтау ересек топ балалары (4 жастағы балалар) игеретін біліктер мен дағдыларды балалардың жеке ерекшеліктерін ескере отырып, ойын түрінде ұйымдастырылған іс-әрекеттері арқылы жүзеге асырады.

	Мектепалды топ, мектептегі (лицейдегі, гимназиядағы) сынып балаларының біліктері мен дағдыларын қалыптастырудағы мақсаты, міндеттері, мазмұны және күтілетін нәтижелері (Мектепке дейінгі тәрбие мен оқытудың үлгілік оқу бағдарламасы Қазақстан Республикасы
Білім және ғылым министрінің
міндетін атқарушының
2016 жылғы           12 тамыздағы
№499 бұйрығымен) 
	Мектепалды даярлық тобының, мектепалды сыныбының балаларының жеке ерекшеліктерін ескере отырып, балалардың ойын түрінде ұйымдастырылған іс-әрекеті арқылы игерілетін біліктер мен дағдыларды мектепке дейінгі тәрбие мен оқытудың үлгілік оқу бағдарламасының мақсаттары мен міндеттерін, мазмұны мен күтілетін нәтижелерін анықтау.

	Мәнмәтіндік тапсырмалар (мәтін, кесте, графика, статистикалық мәліметтер, сурет және т.б.).


[bookmark: _GoBack]Тесттегі тест тапсырмаларының саны: 
Тест бір дұрыс жауапты таңдауға арналған 50 тест тапсырмасынан тұрады. Оның ішінде: 
- бір дұрыс жауапты таңдаумен 40 тест тапсырмасы;
- 2 контекстке негізделген бір дұрыс жауапты таңдаумен 10 тест тапсырмасы.
Бір тест нұсқасындағы тест тапсырмаларының қиындығы. Тест 3 қиындық деңгейінен тұрады: негізгі деңгей (А) – 26%, орташа деңгей (В) – 60%, жоғары деңгей (С) – 14%.
Күрделіліктің негізгі деңгейі қарапайым білім мен дағдыларды жаңғыртуды сипаттайды, тест тапсырушының ең төменгі дайындық деңгейін бағалауға, белгілі бір нұсқаулардың көмегімен қарапайым әрекеттерді орындауға, қарапайым дәлелдер мен жаратылыстану ұғымдарын қолдануға мүмкіндік береді.
Күрделіліктің орташа деңгейі негізгі білім мен дағдыларды дұрыс жаңғыртуды, жаңа жағдайларда қарапайым заңдылықтарды тануды, деректерді талдау, салыстыру, жалпылау және жүйелеу, аргументтерді қолдану, ақпаратты жинақтау және қорытынды тұжырымдау қабілетін сипаттайды.
Күрделіліктің жоғары деңгейі неғұрлым күрделі білім мен дағдыларды жаңғыртуды, күрделірек тапсырма үлгілерін тануды, білім, білік және дағдыларды біріктіруді, күрделі ақпаратты немесе деректерді талдауды, фактілер мен олардың салдарын ажыратуға, ұсынылған фактілердің маңыздылығын анықтауға бағытталған қорытындыларды дәлелдеуді, негіздеуді және тұжырымдауды сипаттайды.
Тапсырмаларды орындаудың орташа уақыты: Тестінің бір тапсырмасын орындап шығуға берілген орташа уақыт 1–1,6 минут. Тестінің толық орындалу уақыты – 80 минут.
Бағалау: Ұсынылған төрт жауаптың ішінен бір дұрыс жауап таңдалған тапсырмалар үшін 1 ұпай беріледі; дұрыс орындалмаған тапсырмаға 0 ұпай беріледі.
[bookmark: _Hlk126328440]Ұсынылған әдебиеттер:
Қазақстан Республикасының Білім және ғылым министрлігімен бекітілген «Білім беру ұйымдарында пайдалануға рұқсат етілген оқулықтардың, оқу-әдістемелік кешендердің, оқу құралдарының және басқа да қосымша әдебиеттердің, оның ішінде электрондық жеткізгіштердің тізбелері».
